open-index/open-wikipedia-markdown huggingface dataset:
Tšaitja

**Tšaitja** (sanskriti keeles *caitya *‘pühapaik’; paali keeles *cetiya*; tiibeti keeles *mchod rten*; hiina keeles ⽀提 *zhiti*; jaapani keeles *shitai*) oli budismis algupäraselt Buddha või mõne teise auväärse isiku säilmete hoidmiseks ja nende austamiseks rajatud ehitis või ehitiste kompleks.

Laiemas tähenduses on tšaitja tempel või pühakoht üldse, kuna säilmete hoidmiseks püstitatud ehitise nimetuseks kitsamas mõttes sai stuupa.

Kitsamas mõttes on tšaitja palvesaal budistlikus või hinduistlikus templikompleksis. Sageli kuulus kaljusse raiutud tšaitja koobaskloostri (vihaara) juurde. Laiemalt võib see sõna tähistada muud pühaks peetavat objekti, näiteks allikat, metsatukka või koobast.

Erilisteks kohtadeks on budistide jaoks Buddhaga seotud neli suurt pühapaika (sanskriti keeles *mahācaitya*):

* sünnipaik Lumbinī,
* virgumispaik Bodhgayā,
* esimese jutluse paik Sārnāth ja
* parinirvaana paik Kušinagara.

## Vaata ka

Pistriku mäetipp

## Viited

## Välislingid
Vidushie Shriya. Evolution and Development of Chaitya Halls
TSN (telesaade)

**TSN** (ukraina keeles *Телевізійна служба новин*) on Ukraina telekanali 1+1 uudistesaade.

## Viited
Süvavõltsing

**Süvavõltsing** (inglise keeles *deepfake*) on tehisintellekti vahenditega tehtud võltsing.

Näiteks saab teisendada kellegi kõne teise inimese häälega esitatuks, pildil asendada inimesi või nende riietust (või see üldse ära võtta), videos muuta inimese kõnet või käitumist nii, et see mõjub väga tõepäraselt.

Samuti saab süvavõltsingu tehnoloogiaga genereerida libauudiseid.

Süvavõltsingud hakkasid laiemalt levima 2017. aastal.

## Vaata ka
*plagiaat
*desinformatsioon
*infosõda
*TI-solk

## Viited

## Välislingid
* ""Huvitaja": Deepfake näitab inimesi tegemas asju, mida nad tegelikult teinud pole" ERR, 29. november 2019
Azawadi Rahvuslik Vabastusliikumine

**Azawadi Rahvuslik Vabastusliikumine** (tamašeki: ⵜⴰⵏⴾⵔⴰ ⵏ ⵜⵓⵎⴰⵙⵜ ⴹ ⴰⵙⵍⴰⵍⵓ ⵏ ⴰⵣⴰⵓⴷ, *Tankra n Tumast ḍ Aslalu n Azawd*; araabia: الحركة الوطنية لتحرير أزواد, *al-Ḥarakat al-Waṭaniyat Litaḥrīr ʾĀzawād*; prantsuse: *Mouvement national de libération de l'Azawad*, **MNLA**; inglise: *National Movement for the Liberation of Azawad*), varem **Azawadi Rahvuslik Liikumine** (prantsuse: *Mouvement national de l'Azawad*, **MNA**) on Mali põhjaosas asuvas Azawadis tegutsev poliitiline ja sõjaline grupeering.

Lõviosa liikumise liigetest moodustavad tuareegid, kellest osad võitlesid tõenäoliselt 2011. aasta Liibüa kodusõjas Liibüa sõjaväes (samas mõned MNLA tuareegid osalesid sõjas Rahvusliku Üleminekunõukogu poolel ja naasid pärast sõda Malisse). MNLA asutati 2011. aasta oktoobris, asutamisel lubati kaasata teisigi Sahara rahvaid.

Mali valitsus on liikumist süüdistanud suhetes al-Qaedaga islamistlikus Magribis (AQIM), MNLA on süüdistused tagasi lükanud. 2012. aasta 1. aprilliks oli MNLA ja islamistliku Ansar Dine kontrolli all põhimõtteliselt kogu Mali põhjaosa, kaasa arvatud suuremad linnad nagu Kidal, Gao ja Timbuktu. Pinged MNLA ja Ansar Dine vahel kulmineerusid Gao lahingus, millega tuareegid kaotasid Põhja-Mali linnad islamistlikele liikumistele Ansar Dine ja Ühtsuse ja Džihaadi Liikumine Lääne-Aafrikas (MOJWA).

## Viited

## Välislingid
* Ametlik koduleht (prantsuse keeles)
IPadOS

**iPadOS** on ettevõtte Apple Inc. väljatöötatud operatsioonisüsteem, mida kasutatakse iPad-idel.

iPadOS-i esitlus toimus 3. juuni 2019 WWDC-s ning iPadOS on operatsioonisüsteem, mida kasutatakse spetsiaalselt iPad-idel.

Operatsioonisüsteemi väljalase toimus september 2019.

## Ajalugu
Enne iPadOS-i oli iPad-ide operatsioonisüsteem iOS kuid nüüd on Apple arendanud iPad-ile erineva operatsioonisüsteemi, millel on rohkem omadusi kui iOS-il.

## Omadused
iPadOS-il on samad omadused nagu IOS 13-l, kuid põhierinevused on:

* Saab kasutada mitmeid rakendusi samaaegselt.
* Samal rakendusel võib olla mitu akent avatud.
* Uus avakuva.
* Kasutaja saab ühendada iPad-i USB Mälupulgaga või välise kõvakettaga.
* Oma failidele pääseb ligi nii Macintosh kui ka Microsoft Windows-i tarkvaral jooksvad arvutid.
* Avakuva ekraanile saab kinnitada vidinaid.
* Ekraanitõmmiseid saab teha Apple Pencil-iga.
* Uued kirjastiilid.
* Business Chat - Kui helistad firmadele, siis iPad pakub välja lahenduse, et saaksid firmaga võtta ühendust nende jututoa teel.
* Saad kasutada Mac arvutit iPad-i kaudu.
* App Exposé - kasutaja näeb kõiki rakendusel lahtiolevaid aknaid ikoonile vajutades.

## Toetatud seadmed
iPadOS toetab iPad-e, millel on vähemalt 2GB muutmälu ja vähemalt Apple A8/AX protsessor.

iPad Mini 2, iPad Mini 3 ja iPad Air 1 on mittetoetatud.

Toetatud seadmed on:

* iPad Air 2
* iPad Air 3 (3. põlvkond)
* iPad (5.põlvkond ja 6.põlvkond)
* iPad mini 4
* iPad Pro (Kõik seadmed)

## Viited
Libauudis

**Libauudis** on teadlikult väära sisuga loodud ajakirjanduslikus vormingus tekst, mille eesmärk on uudiseid parodeerida, mitte tahtlikult auditooriumi eksitada.

Libauudise sisu peaks auditooriumile teadaolevalt mitte tõetruu olema, näiteks 1. aprilli uudised, vastavasisulised väljaanded (nt The Onion, Lugejakiri jt) või rubriigid (Eesti Ekspressi Kranaat, Rohke Debelaki uudised jt). 

Sarnased nähtused on võltsuudis ja valeuudis – neid eristab tahtlikkus. Valeuudis võib sisaldada kogemata valeinformatsiooni, võltsuudis on sihilikult petmiseks või eksitamiseks loodud uudis.

Võib juhtuda, et libauudist või satiiri võetakse tõe pähe ning levitatakse faktina.

## Vaata ka
*allikapesu
*alternatiivsed faktid
*infosõda
*huumor
*võltsing
## Viited
Albert (Saksi-Coburg-Gotha)

**Prints Albert** (Francis Albert Augustus Charles Emmanuel; 26. august 1819 Rosenau loss – 14. detsember 1861 Windsori loss) oli Suurbritannia ja Iirimaa Ühendkuningriigi kuninganna Victoria abikaasa ning nende üheksa lapse isa.

## Mälestuse jäädvustamine

Prints Alberti nime kannavad Londoni esinduslik kontserdimaja Royal Albert Hall ja Alberti memoriaal linna esinduspargis Hyde Parkis.
Adairi maakond (Kentucky)

**Adairi maakond** (*Adair County*) on maakond Ameerika Ühendriikides Kentucky osariigis.

Maakonna halduskeskus on Columbia.

## Ajalugu
Maakond moodustati 1802. aastal.

## Rahvastik
Elanike arv oli 2010. aasta rahvaloenduse järgi 18 656.

Arvestuslik rahvaarvu muutus (1. juuli seisuga):

## Viited
Alberti memoriaal

**Alberti memoriaal** (inglise *Albert Memorial*) on kuninganna Victoria tellimusel oma 1861. aastal surnud abikaasa prints Alberti mälestuseks rajatud mälestusmärk. Arhitekt George Gilbert Scotti projekteeritud ja 1872. aastal avatud uusgooti stiilis ehitis asub Londoni esinduskontserdimaja Royal Albert Halli põhjasissepääsu vastas Kensington Gardensis.

## Vaata ka
*Royal Albert Hall
Butleri maakond (Kentucky)

**Butleri maakond** (*Butler County*) on maakond Ameerika Ühendriikides Kentucky osariigis.

Maakonna halduskeskus ja suurim linn on Morgantown.

Pärast Ameerika Ühendriikide kodusõda on presidendivalimistel Butleri maakonnas ülekaalukalt edukam olnud Vabariiklik Partei. Seni viimase Demokraatliku Partei kandidaadina võitis Butleri maakonnas 1864. aasta valimistel George B. McClellan.

## Naabermaakonnad
* Ohio maakond (loodes)
* Graysoni maakond (kirdes)
* Edmonsoni maakond (idas)
* Warreni maakond (kagus)
* Logani maakond (lõunas)
* Muhlenbergi maakond (läänes)

## Ajalugu
Maakond moodustati 18. jaanuaril 1810. Maakond sai nime Ameerika iseseisvussõjas kontinentaalarmees võidelnud ohvitseri Richard Butleri järgi.

## Rahvastik
Elanike arv oli 2010. aasta rahvaloenduse järgi 12 690.

Arvestuslik rahvaarvu muutus (1. juuli seisuga):

### Linnad
* Morgantown (halduskeskus; 2020. aasta seisuga 2471 elanikku)
* Rochester (114 elanikku)
* Woodbury (80 elanikku)

## Viited
George Gilbert Scott

Sir **George Gilbert Scott** (13. juuli 1811 – 27. märts 1878) oli mainekas inglise uusgooti stiili viljelenud arhitekt. 

Tema projekti järgi on ehitatud või ümber ehitatud üle 800 ehitise, peaasjalikult pühendus ta sakraalhoonetele.
Campbelli maakond (Kentucky)

**Campbelli maakond** (*Campbell County*) on maakond Ameerika Ühendriikides Kentucky osariigis.

Maakonna halduskeskused on Alexandria ja Newport.

## Ajalugu
Maakond moodustati 1794. aastal.

## Rahvastik
Elanike arv oli 2010. aasta rahvaloenduse järgi 90 336.

Arvestuslik rahvaarvu muutus (1. juuli seisuga):

## Viited
Ekrüüvärv

**Ekrüüvärv** (prantsuskeelne *écru* 'toorkangas' tähendab töötlemata või pleegitamata kangast, ladina keelest *crudus* 'toores'), tänapäeva tootetutvustustes ka **ekrüüvalge** on kahvatu- kuni helebeež värvus, mis vastab ligikaudu pleegitamata linase või siidkanga värvusele. Võrreldes kreemvalgega on ekrüü toon kergelt hallikam.

## Kasutamine
Värvus seostub loodusliku, töötlematu, värske ja vahetuga.

Sõna leiab värvinimetusena *ekrüü värvi* või *ekrüü* 1920. ja 1930. aastate moeuudistest, õmblusnõuannetest ja reklaamidest. Tarvitati kõrvuti värvinimetustega *[[kreemvalge|kreem]]* ja *[[beež]]*, millest võib järeldada, et polnud nende sünonüüm.

Tänapäeval kohtab värvinimetust *ekrüü* kangaste (näiteks mööblikangas), aksessuaaride jm toodete kirjeldustes, mõnikord seletava lisandiga *naturaalvalge*.

## Pildid

File:&quot;Votes For Women&quot; Canvas Bag, ca. 1920 (4359286695).jpg|Pleegitamata kangast kott, ca. 1920
File:Ecru Taffeta Hat from the Trousseau of Lucy Ann Fricke Young.jpg|Ekrüüvärvi taftist kübar. 1866–1868
File:Woman&#039;s Two-piece Dress (Wedding) LACMA M.70.90a-b.jpg|Ekrüüvärvi siidist pulmakleit, fai batistvoodril. USA, 1891


## Vaata ka
* lambavalge
* kreemvalge

## Viited
Harrisoni maakond (Kentucky)

**Harrisoni maakond** (*Harrison County*) on maakond Ameerika Ühendriikides Kentucky osariigis.

Maakonna halduskeskus on Cynthiana.

## Ajalugu
Maakond moodustati 1793. aastal ja sai nime kolonel Benjamin Harrisoni järgi.

## Rahvastik
Elanike arv oli 2020. aasta rahvaloenduse järgi 18 692, 2010. aasta rahvaloenduse järgi 18 846.

Arvestuslik rahvaarvu muutus (1. juuli seisuga):

## Viited
Motoorne alaalia

**Motoorne alaalia** on alaalia üks alaliike. Tegemist on kõne spetsiifilise arenguhäirega, mille korral on lapse ekspressiivne väljendusoskus oluliselt madalam eakohaselt arenenud lapse kõnearengu tasemest. Kõnest arusaamine jääb normaalse kõnearengu normi piiridesse. RHK-10 järgi vastab motoorne alaalia ekspressiivsele kõnehäirele.

## Liigid
Motoorne alaalia jaguneb eferentseks ja aferentseks vormiks. Motoorse eferentse alaalia korral on tegemist kineetilise apraksiaga, mis on seotud ajus Broca piirkonnaga. Kahjustunud on eelkõige kõne grammatiline ja motoorne planeerimine. Enamjaolt kannatavad kõnesegmentide järjestamine ja kõne sünteesimise operatsioonid. Motoorse aferentse alaalia põhjustajaks on kinesteetiline apraksia, mis on seotud ajus kiirusagaras asuva posttsentraalse piirkonnaga. Hääldusliigutuste valik on puudulik kinesteetilise tagasiside tõttu. Enam kannatavad kõne valiku ja kontrolliga seotud operatsioonid.

## Põhjused
Motoorse alaalia tekke põhjusteks loetakse ajukoore kõnepiirkondade kahjustust kas looteeas, sünni eel või sünnijärgselt kolmel esimesel eluaastal. Kahjustus tekib enne keelesüsteemi kujunemist.

## Avaldumine
Esmaseks avaldumisvormiks on kõne arengu hilistumine lapse esimese kolme eluaasta jooksul. Motoorse alaalia korral puudub lapsel lalin või seda esineb väga vähesel määral. Esimesed sõnad tulevad eakohaselt esimese eluaasta lõpuks, aga kaheaastaselt puuduvad fraasid. Sõnavara kasv teisel eluaastal on kasin ning kolmanda eluaasta alguseks on lapsel välja kujunenud enamasti 10–30 sõna. Kuna verbaalne suhtlemine on häirunud, kasutavad motoorse alaaliaga lapsed sõna ja žesti või üksnes žeste. Esimesed mitmesõnalised lausungid tulevad alles 3.–4. eluaastal.

## Viited
Tsundoku

***Tsundoku*** (Jaapani: 積ん読) on jaapanikeelne väljend, mis viitab harjumusele osta raamatuid ja neid läbi lugemata virnadesse kuhjata.

Väljend ilmus Jaapanis esmalt kõnepruuki Meiji ajastul (1868–1912).  Väljend koosneb kahest osast: *tsunde-oku* (, jätta asju kuhja, et neid hiljem kasutada) ja *dokusho* (, raamatute lugemine). Väljendit kasutatakse ka viitamaks raamatutele mis ootavad raamaturiiulis lugemist. 

## Vaata ka

* Bibliomaania

## Viited
Tallinna kinode loend

**Tallinna kinode loend** on Tallinnas tegutsevate ja tegutsenud kino(teatrite) loetelu.
## Kinode loetelu

## Galerii

Pilt:TLA 1465 1 4101 vaade Uue turule, Pärnu mnt-le Viru tänavale.jpg|Vaade Uue turule, Pärnu mnt-le Viru tänavale
Pilt:TLA 1465 1 620 Kino Skala Vabriku tänaval 18 04 1939 fotogr E Brockner.jpg|Skala Vabriku tänaval. Foto 18. aprill 1938
Pilt:Kuld Lõvi ja Amor Harju tänaval (Tln Linnamuuseum).jpg|Restoran Kuld Lõvi (Harju 40) ja kino Amor (Harju tänav 38)
Pilt:TLA 1465 1 2431 kino kosmos 1964.jpg|kino Kosmos (1964)
Pilt:Kino Sõprus 2009.jpg|Kino Sõprus, 2009. Peasissepääs
Pilt:Solarise keskus.JPG|Solarise keskus, vaade Estonia puiesteelt

## Ajalugu
1947. aastal, 1917. aasta oktoobrirevolutsiooni 30. aastapäevaks otsustati muuta Tallinna kinode nimed: Helios > Oktoober, Diana > Lembitu, Orion > Partisan, Skandia > Pioneer, Nõmme Victoria-Palace > Võit, Koppel > Edasi. 

## Viited

## Välislingid
*Märkmeid Tallinna kinioahidektuurist, KINOLEHT La Strada Nr 7 veebruar 2011
*Andri Ksenofontov, EESTI KINOD ENNE VIIMAST SÕDA, Kalender ..., nr. 1, oktoober 2017
LaRue maakond

**LaRue maakond** (*LaRue County*) on maakond Ameerika Ühendriikides Kentucky osariigis.

Maakonna halduskeskus on Hodgenville.

## Ajalugu
Maakond moodustati 1843. aastal.

## Rahvastik
Elanike arv oli 2010. aasta rahvaloenduse järgi 14 193.

Arvestuslik rahvaarvu muutus (1. juuli seisuga):

## Viited
Victoria (Suurbritannia kuninglik printsess)

**Victoria** (Victoria Adelaide Mary Louisa; saksapäraselt Victoria Adelaide Marie Luise; 21. november 1840 Buckinghami palee – 5. august 1901 Friedrichshofi loss) oli abielu tõttu Friedrich III-ga 1888. aastal 99 päeva Saksa keisrinna ja Preisimaa kuninganna – oma kõrivähki põdeva abikaasa troonile asumisest kuni tolle surmani. Naist nimetati laialdaselt hüüdnimega **Kaiserin Friedrich**.

## Põlvnemine
Ta oli Suurbritannia ja Iirimaa Ühendkuningriigi kuninganna Victoria ja prints Alberti esiklaps, kellele määrati aasta pärast sündi tiitel "kuninglik printsess" (*[[Princess Royal]]*). Peaaegu täielikult on säilinud Victoria kirjavahetus vanematega: katalogiseeritud on 3777 kuninganna Victoria kirja tütrele ja umbes 4000 tütre kirja emale.

## Järeltulijad
Ta sünnitas abikaasale Berliini ja Potsdami kuninglikes paleedes 8 last:
*Saksa keiser Wilhelm II (1859–1941)
*Saksi-Meiningeni hertsoginna Charlotte (1860–1919)
*Preisi prints Heinrich (1862–1929)
*Preisi prints Sigismund (1864–1866)
*Preisi printsess Viktoria (1866–1829)
*Preisi prints Waldemar (1868–1879)
*Hellenite kuninganna Sophie (1870–1932)
*Hesse maakrahvinna Margarethe (1872–1954)

## Vaata ka
*Victoria (Suurbritannia ja Iirimaa Ühendkuningriigi kuninganna ning Briti India keisrinna)

## Viited
Jaki keel

**Jaki keel** on Mehhikos Sonora osariigis ja vähesel määral ka sellega piirneval alal USAs Arizonas räägitav keel, mis kuulub jutoasteegi keelkonda.

2010. aastal rääkis jaki keelt Mehhikos 17 546 inimest ja USAs umbes 430.

## Fonoloogia

Jaki keeles on 5 vokaalfoneemi ja 17 konsonantfoneemi.

## Viited

## Välislingid
Jonathan Rodríguez

**Jonathan Javier Rodríguez Portillo** (sündinud 6. juulil 1993 Floridas) on Uruguay jalgpallur, kes mängib ründajana Mehhiko kõrgliiga klubis América ja Uruguay jalgpallikoondises.

Ta alustas klubikarjääri Uruguay kõrgliigaklubis Peñarol, millega ta liitus 2011. aastal. Klubi põhimeeskonnas debüteeris ta 2013. aastal. Debüüthooajal lõi ta liigas 12 väravat.

2015. aasta jaanuaris liitus ta Portugali kõrgliigaklubiga Lissaboni Benfica. Hooajal 2014–15 lõi ta Benfica duubelmeeskonnas Portugali esiliigas seitse väravat, kuid sai sel hooajal Benfica esindusmeeskonnas Portugali kõrgliigas kirja vaid ühe kohtumise. Hooajal 2015–2016 mängis ta laenul Hispaania kõrgliigaklubis Deportivo La Coruña, kuid ühtegi väravat tal sel hooajal liigas lüüa ei õnnestunud.

2016. aasta augustis sõlmis ta lepingu Mehhiko kõrgliigaklubiga Santos Laguna. Hooajal 2016–17 lõi ta Mehhiko kõrgliigas kokku 17 väravat. 2018. aasta kevadhooajal tuli ta Santos Lagunaga Mehhiko meistriks.

Aastatel 2019–2021 mängis ta Mehhiko kõrgliigaklubis Cruz Azul. 95 liigamänguga lõi ta Cruz Azuli eest 44 väravat. 2021. aastal tuli ta klubiga Mehhiko meistriks.

2022. aasta jaanuaris liitus ta Saudi Araabia kõrgliigaklubiga Al-Nassr. Kaheksa mänguga lõi ta seal vaid ühe värava ning naasis juba sama aasta juunis Mehhiko kõrgliigasse, kui sõlmis lepingu Américaga.

Debüüdi Uruguay jalgpallikoondises tegi Rodríguez 10. oktoobril 2014 sõprusmängus Saudi Araabia vastu. Koondisekarjääri esimese värava lõi ta kolm päeva hiljem sõprusmängus Omaani vastu. Ta on kuulunud Uruguay koondisse 2015., 2019. ja 2021. aasta Copa Américal.

## Saavutused
;Santos Laguna
*Liga MX: Clausura 2018
;Cruz Azul
*Liga MX: Guardianes 2021
*Campeón de Campeones: 2021
*Supercopa MX: 2019
*Leagues Cup: 2019

## Viited
Kronbergi loss

**Kronbergi lossihotell** (originaalnimega ***Schloss Friedrichshof***) on Kronberg im Taunuse linnas Frankfurdi lähistel Hesseni liidumaal asuv viietärnihotell, mis kuulub Hessenitele.

## Ajalugu

Historitsistlikus stiilis loss ehitati Saksa keisri ja Preisimaa kuninga Friedrich III lesele Suurbritannia kroonprintsessile Victoriale tema abikaasa surma järel kuningliku peaarhitekti Ernst von Ihne projekti järgi aastatel 1889–1893. Leskkeisrinna (*Kaiserin Friedrich*) elas lossis kuni surmani 1901. aastal ning valduse koos kunstikoguga päris tema noorim laps Preisi printsess Margarethe.
Arno

**Arno** võib olla:
* **[[Arno jõgi]]**, jõgi Itaalias
* **[[Arno atoll]]**, atoll Mikroneesias
* **[[Arno (eesnimi)|Arno]]**, eesnimi
* **[[Arno (laev)|Arno]]**, Eesti laev
Diego Laxalt

**Diego Sebastián Laxalt Suárez** (sündinud 7. veebruaril 1993 Montevideos) on Uruguay jalgpallur, kes mängib vasakkaitsja või vasaku äärepoolkaitsjana Venemaa kõrgliiga klubis Moskva Dinamo ja Uruguay jalgpallikoondises.

Ta alustas klubikarjääri Uruguay kõrgliiga Defensor Sportingis, mille põhimeeskonnas debüteeris ta 2012. aastal. 2013. aastal suundus Laxalt Itaaliasse, kui tema mängijaõigused ostis Milano Inter. Sealt siirdus ta kohe laenule Bolognasse. Hooaja 2014–15 alguses läks ta laenule Empolisse ja sealt samal hooajal Genoasse, kellega ta sõlmis 2016. aasta juulis püsiva lepingu.

2018. aasta augustis liitus ta AC Milaniga. Suurem osa hooajast 2019–20 mängis ta laenul Torinos. 2020. aasta oktoobris suundus ta üheks hooajaks laenule Šotimaa kõrgliiga klubisse Celtic. 2020. aasta detsembris võitis ta Celticuga Šotimaa karikafinaali.

2021. aasta juunis sõlmis ta kolmeaastase lepingu Moskva Dinamoga.

2013. aastal osales ta Uruguay kuni 20-aastaste koondisega juunioride maailmameistrivõistlustel. Uruguay jõudis turniiril finaali, kus kaotati Prantsusmaa eakaaslastele. Debüüdi Uruguay jalgpallikoondises tegi Laxalt 6. oktoobril 2016 MM-i valikmängus Venezuela vastu. Ta on kuulunud Uruguay koondisse 2016. aasta Copa América Centenariol, 2018. aasta maailmameistrivõistlustel ja 2019. aasta Copa Américal.

## Saavutused
;Celtic
*Scottish Cup: 2019–20

## Viited
Galaktikaparvesisene keskkond

**Galaktikaparvesisene keskkond** (inglise keeles *intracluster medium*; lühend **ICM**) on ülekuumendatud plasma, mis läbib galaktikaparve. 

Plasma (ioniseeritud gaas) koosneb peamiselt ioniseeritud vesinikust ja heeliumist ning moodustab suurema osa barüonilisest materjalist galaktikaparvedes. ICM kuumeneb temperatuurini 10–100 megakelvinit, samal ajal kiirates röntgenikiirgust.

Ligikaudu 10% galaktikaparve massist asub ICM-is. Tähtede ja galaktikate kogumass moodustab vaid 1% üldmassist. Suurem osa galaktikaparve massist koosneb tumeainest, mitte barüonainest. 

Kuigi ICM tervikuna sisaldab suuremat osa galaktikaparve barüonidest, ei ole ICM väga tihe (tihedus jääb suurusjärku 10−3 osakest kuupsentimeetri kohta).
Pekka Piekäinen

**Pekka Martti Piekäinen** (30. detsember 1945 – 25. detsember 2004) oli tuntud soome metallikunstnik-disainer. Ta kavandas kelli tuntud Šveitsi firmadele Omega, Tissot ja Lanco, oli aastatel 1971–1989 peakunstnik firmas Auran Kultasepät OÜ ning seejärel asutas 1991. aastal koos Anna-Kaisa Laaksoga ühise firma PlatinOro OÜ. Lisaks on Piekäinen pälvinud Soome riikliku disainipreemia.

Pekka Piekäinen sündis 1945. aastal Helsingis ja käis seal ka koolis. Metallitööga tegi Piekäinen algust juba poisikesena, tal oli võimalus õppida nii kullassepast isa kui ka kuulsa vene päritolu kullassepa Boris Sarvala juures. Pärast keskkooli hakkas ta pakkuma firmadele ehtenäidiseid ja pääses samal ajal ka Helsingi Kõrgema Kunstikooli õhtusesse osakonda. Piekäineni varem omandatud oskused olid aga nii head, et seal ta palju uut juurde ei õppinud.

Pärast õpinguid Helsingi Kõrgemas Kunstikoolis töötas Piekäinen 18 aastat Turus suures kullassepaettevõttes Auran Kultasepät OÜ. Kui firma müüdi, otsustas ta omal käel hakkama saada. Auran Kultasepät OÜ oli aidanud tal ka mujal maailmas nime teha, sest tema tööd olid poeriiulitel suurlinnades Londonis, New Yorgis, Tokyos ja Pariisis. Piekäinen oli ka esimene Põhjamaade disainer, kelle töid müüdi Tiffany & Co poodides. 1991. aastal asutas ta koos Anna-Kaisa Laaksoga ühise firma PlatinOro OÜ. Pekka Piekäineni tehtud asju on Suurbritannia kuninglikul perekonnal, paljudel Euroopa riigipeadel ja tema ehteid on kandnud ka printsess Diana.

PlatinOro OÜ asutati 1991. aastal Anna-Kaisa Laakso ja Pekka Piekäineni poolt. Piekäinen kohtas maailmakuulsat Portugali vääriskivibrändi Atlantist maaletoovat Laaksot kullasseppade messil. Kui Piekäinen valiti 2002. aastal aasta kullassepaks, kavandas ta Anna-Kaisale esimesed Marquize-seeria ehted.

Piekäinen suri aastal 2004.

## Viited
Jaastrova

**Jaastrova** (vene keeles Ястребье) on küla Venemaal Pihkva oblastis Petseri rajoonis Krupa vallas. Ajalooliselt jäi küla Setumaale Tsätski nulka.

19. sajandil kuulus küla Suurõ-Kuuliska kogukonda ja Kuulja kogudusse.

Külas on Jaastrova järv.

## Viited

## Välislingid
*
Põrstõ (Pihkva oblast)

**Põrstõ** (ka *Põrste*, *Suure-Põrstõ*; vene keeles Пырсте / Большое Забудовижье) on küla Venemaal Pihkva oblastis Petseri rajoonis Krupi vallas. Ajalooliselt jäi küla Setumaale Tsätski nulka.

19. sajandil kuulus küla Suurõ-Kuuliska kogukonda ja Värska kogudusse.

Külast on pärit setu lauluema Veera Pähnapuu.

## Vaata ka
*Põrstõ järv
*Väike-Põrstõ

## Viited

## Välislingid
*
Kesksaare

**Kesksaare** (ka Serednä; vene keeles ур. Верхний Остров) oli küla Venemaal Pihkva oblastis Petseri rajoonis. Ajalooliselt jäi küla Setumaale Tsätski nulka.

## Viited
Vasildõ

**Vasildõ** (vene keeles Настахино (Nastahhino)) on küla Venemaal Pihkva oblastis Petseri rajoonis. Ajalooliselt jäi küla Setumaale Vaaksaarõ nulka.

## Viited
Krantsova

**Krantsova** (vene keeles Кранцово, Кранцова) on küla Venemaal Pihkva oblastis Petseri rajoonis Pankjavitsa vallas. Ajalooliselt jäi küla Setumaale Vaaksaarõ nulka.

19. sajandil kuulus küla Voronitsa (Воронкино) kogukonda ja Pankjavitsa kogudusse.

## Viited

## Välislingid
*
Võru Järve Kool

**Võru Järve Kool** on 1996. aastal Võru linna loodud toimetulekukool. 

Võru Järve Koolis õpetatakse lapsi hooldus- ja toimetulekuõppekava alusel. Koolis omandavad põhiharidust mõõduka, raske ja sügava vaimse ning liitpuudega õpilased.

Kooli võetakse vastu eelistatult kohaliku omavalitsuse lapsed, ent vabade kohtade olemasolul on võimalik Võru Järve Koolis õppida ka kaugemalt pärit õpilastel. Võru linnast kaugel elavatele õpilastele on loodud tingimused koolis ööbimiseks.

## Ajalugu
Võru linnas hakati intellektipuudega õpilasi õpetama 1992. aastal, mil põhikooli- ja gümnaasiumiseadusse tehti muudatus, mis tagab kõigile lastele võimaluse omandada võimetekohast haridust. Neli aastat õppisid erivajadusega lapsed Friedrich Reinhold Kreutzwaldi nimelise Võru 1. Keskkooli arendusklassis, mille ruumid asusid Punamütsikese lasteaias. 1996. aastal rajati pedagoogide ja lastevanemate initsiatiivil Võrru Liiva tänavale eraldi kool erivajadustega õpilastele. Esimesel aastal õppis koolis kaheksa õpilast, 2018/2019. õppeaastal oli koolis õpilasi 23.

## Koostöö
Võru Järve Kool võtab aktiivselt osa rahvusvahelistest projektidest. Osaletud on viies Comenius ning kahes Erasmus+ rahvusvahelises projektis. Projekti "Toetades tervislikku Euroopat" (2017–2020) eesmärk on suurendada intellektipuudega õpilaste sotsiaalset kaasamist kogukonda ja edendada tervislikke eluviise. 2014. aastal osaleti projektis "Are EU ready to life and work". Projektipartneriteks olid erivajadustega laste koolid Portugalist, Rumeeniast ja Lätist. Projekti raames töötati välja õppekava, mis valmistab intellektipuudega õpilasi paremini täiskasvanueluks ette ning võimaldab liikuda ühelt eluetapilt teisele võimalikult sujuvalt. Võru Järve Kooli õpilased on käinud projekti raames tööharjutusi tegemas Võru Kaubamajas, Kuningatalus ning ettevõttes KPG Kaubanduse OÜ.

## Sport
Võru Järve Kooli õpilased on oma kooli esindanud nii rahvusvahelistel kui ka kodumaistel spordivõistlustel. 2018. aastal Otepääl toimunud Euroopa murdmaasuusatamise eriolümpial võideti neli medalit. Võru Järve Kool esindas Eestit ka 2018 Riias rahvusvahelisel ujumisvõistlusel, kus samuti kooli õpilased saavutasid poodiumikohad.

## Viited
Lukk

**Lukk** on vahend või seade ukse, akna, kirstu, kaane vms sulgemiseks lukustusriivi abil nii, et sulgeda ja avada saab võtmega või teatud kindlal viisil (nt numbrikombinatsiooniga).

## Ajaloost
Rooma riigi vahendusel levisid metallist ripplukud väikese suruluku näol suuremas osas Euroopas, Eestisse jõudsid sellised lukud nooremal rauaajal. 

Eesti taludes lukustati veel 19. sajandil peamiselt vaid aidauksi. Lukustamiseks kasutati puust lukke. Ukse siseküljele paigaldati hambuline riivlukk, mida sai avada läbi seina liigendkeelega võtme abil. Enamasti kasutati aga ukse välisküljele kinnitatud kodalukku, mis oli ka Euroopas laialt levinud. Neljakandilise lukukoja sees liikuva riivi sulgesid selle sämpudesse langevad karad, mis avamisel vastava hammastusega võtme abil üles tõsteti.  

19. sajandi teisel poolel hakkasid puulukkude asemel laialdaselt levima rauast lukustamismehhanismi ning rauast või puust kojaga ja pööratava raudvõtmega lukud. Need kinnitati ukse siseküljele, väljastpoolt varjas lukuauku sepistatud lukusilt. Sajandi lõpus võeti maal peamiselt kõrvalhoonete uste ees kasutusele obadustel rippuv ning pööratava võtmega avatav tabalukk, mis on kaasaegsel kujul kasutusel tänini. 

## Lukke
*tabalukk
*snepperlukk
*ripplukk
*mööblilukk
*pindlukk
*rattalukk
*turvalukk
*elektrilukk
*fonolukk
*nutilukk
*autolukk
*kodalukk
*koodlukk
*karplukk
*puulukk

## Viited

## Kirjandus
* Ferdinand Leinbock. Puulukud. II, 1926.

## Välislingid

* Ripplukk, arheoloogiline leid. Eesti Ajaloomuuseum
Lukk (täpsustus)

**Lukk** võib tähendada mitut asja.
***[[Lukk]]** on vahend ukse vms sulgemiseks nii, et avada saab vaid võtmega
***Lukk** ehk tõmblukk on kahest vastastikku hambuvast hammastikust koosnev ja tõmmates suletav-avatav kinnitusvahend
***Lukk** on tulirelva osa
***[[Lukk (arvutiteadus)|Lukk]]**, arvutiteaduse mõiste 
***[[Lukk (perekonnanimi)|Lukk]]** on perekonnanimi

## Vaata ka
*haisulukk
*sugutilukk
*lukksepp
Sidrunkollane

**Sidrunkollane**, ka **sidrunikollane,** on üks kollastest värvitoonidest, küpse sidruni värvi ere- või helekollane. Tavaliselt peetakse toonilt jahedamaks (st rohelise suunas kalduvaks) kollasest protsessvärvist ja psühholoogilisest põhivärvist kollasest.

## Pildid

Fail:Korfu Zitronen.jpg|Sidrunipuu Korfu saarel
Fail:Lemons 3.jpg|Küpsed sidrunid turul
Fail:Lemon.jpg|Poolekslõigatud sidrun
Fail:Kollased2 color nomenclature for naturalists.jpg|Color Nomenclature for Naturalists, tahvel VI. Sidrunkollane on neljandas reas keskel
Fail:Werners yellows.jpg|Werner's Nomenclature of Colours (1821), lk 39


## Variatsioonid
Ernst Friedrich Glockeri "Grundriss der Mineralogie ..." nimetab sidrunkollast puhtaimaks kollaseks ja kollase etalonvärviks. Näidismineraal sidrunkollasele on tal kollane auripigment.

1821. aasta värviõpik "Werner's Nomenclature of Colours" kirjeldab sidrunkollast (*lemon yellow*) kui gummiguttikollast, millesse on lisatud pisut heledat tuhkhalli, ning toob näidetena loodusest esile vapsiku tagakeha kollase värvi, kollase kuldnupu (*Chrysocoma coma-aurea*) õied, mineraali auripigmendi ja küpse sidruni koore.

RAL Classic värvikaardi toon 1012 *Zitronengelb* on Heringi psühholoogilise põhivärviga sarnanev soe keskmine kollane.

## Sidrunkollane looduses

Fail:Zitronenfalter auf Sommerflieder.jpg|Isane lapsuliblikas (*Gonepteryx rhamni*) on kirjelduse kohaselt sidrunkollast värvi
Fail:LeucorrhiniaPectoralisMale2.jpg|Suur-rabakiili (*Leucorrhinia pectoralis*) tähtis määramistunnus on sidrunkollane laik seitsmendal tagakehalülil
Fail:1024 Hornisse an Flieder-3893.jpg|Vapsik (*Vespa crabro*) taimemahlast toitumas
Fail:Kaunis kuldking.JPG|Kauni kuldkinga (*Cypripedium calceolus*) õis sidrunkollase huulega
Fail:Passiflora citrina2.jpg|Sidrunkollase kannatuslille (*Passiflora citrina*) õis
Fail:Hemerocallis citrina 2018-07-08 3813.jpg|Sidrunkollane päevaliilia (*Hemerocallis citrina*)
Fail:Orpiment-643008.jpg|Auripigmendikristall Sahha Vabariigist Jakuutiast


## Vaata ka
* Rapsikollane
* Kanaarikollane
* Väävelkollane

## Viited
Eesti Afaasialiit

**Eesti Afaasialiit **(lühend EAL) on Eestis tegutsev kõne- ja peaajukahjustusega inimesi koondav vabal algatusel ja võrdsetel alustel ühendav üleriigiline organisatsioon. Liidu eesmärgiks on muuhulgas kaitsta läbi ühistegevuste kõne- ja peaajukahjustusega inimeste huve, abistada ja suunata liikmete omaalgatuslikku tegevust, et tagada liikmete eluoluks teiste kodanikega võrdsed võimalused. Eesti Afaasialiit on loodud 16. aprillil 1993.

Liidul on liikmeid üle Eesti, peaaegu kõikides maakondades. Liit koondab rohkem kui 600 üksikliiget, kelle hulka kuuluvad peamiselt afaasiaga inimesed, nende lähedased, ravi-, rehabilitatsiooni ja hoolekandega seotud spetsialstid ning ka lihtsalt afaasialiidu tegemisi toetavad inimesed.

Tallinnas Maarjamäel asub Eesti Afaasialiidule hr. Eald Pesari poolt kingitud  kinnistu, kus tegutseb  alates 2000 aastast peaaju- ja kõnekahjustusega inimeste taastukodu Pesarimaja.

Pesarimaja on nime saanud 1943 aastal Eestist Soome emigreerunud inseneri, OvitorOÜ asutaja ja omaniku Evald Pesari nime järgi. Evald Pesaril oli läbipõetud insuldi järgselt isiklik kogemus afaasiaga e. kõnehalvatusega, ühtlasi oli insuldi järgselt afaasia ka tema emal ja õel. Tulenevalt isiklikust kogemusest keskendus ta afaasiaga inimeste toetamisele nii Eestis kui Soomes. Ta oli ka Soome Afaasiafondi ning taastuskodu Villa Afasia asutaja Helsingis . 

Pesarimaja kinnistu on ligipääsetav liikumispuudega inimestele ja on kohandatud toetamaks ajukahjustusega inimesi igapäevaeluga iseseisva toimetuleku taastamisel. Pesarimajas on kõnekahjustusega inimestel võimalik tegeleda toetatud ja juhitud suhtlemisega, terapeutiliste loovtegevustega, osaleda suhtlemise grupiteraapias, kõnekahjustusega inimestele metoodiliselt kohandatud huvihariduses.  
Pesarimajas on loodud ka eneseabigrupid pereliikmete tugigrupid, afaasiaklubi. Lisaks pakutakse perede nõustamist, koolitusi sptsialistidele, individuaalset tegevuse juhendamist.

Eesti Afaasialiit on rahvusvahelise katusorganisatsiooni A.I.A – Aphasia International Associationi https://www.aphasia-international.com/ liige ja osaleb selle organisatsiooni tegemistes.

Afaasialiit on Eesti Puuetega Inimeste Koja liige.

## Viited
Kraoski

**Kraoski** (ka *Beloussovo*; vene keeles Белоусово) on küla Venemaal Pihkva oblastis Petseri rajoonis. Ajalooliselt jäi küla Setumaale Üle-Pelska nulka.

## Viited
Beloussovo

**Beloussovo** on mitme koha nimi.

* Kraoski (ka *Beloussovo*), küla Setumaal
* Beloussovo (linn), linn Venemaal Kaluga oblastis
Tsäältsüvä

**Tsäältsüvä** (vene keeles Чальцево; ka *Suurõ-Tsäältsüvä*) on küla Venemaal Pihkva oblastis Petseri rajoonis Ajalooliselt jäi küla Setumaale Üle-Pelska nulka.

## Vaata ka
*Väiko-Tsäältsüvä

## Viited
Mokornulga leelokoor

**Mokornulga leelokoor** on setudest koosnev leelot esitav koor. Koori nime ajendiks on see, et kõik liikmed on pärit Mokornulgast.

Koor asutati 2008.

Kooris on kaks killet: Rieka ja Elenora.

Koor on välja andnud kaks albumit.

## Viited

## Välislingid
*Mokornulga leelokoor, *setomaa.ee*, vaadatud 07.06.2019
Pedäjäalostõ

**Pedäjäalostõ** (kirjakeeles ka *Pedajaaluste*; vene keeles Подсосонье) oli küla Võrumaal. 1977 liideti see küla Võõpsuga. Ajalooliselt jäi küla Setumaale Poloda nulka.

19. sajandil kuulus küla Lüübnitsa kogukonda ja Kulkna kogudusse.

## Viited

## Välislingid
*
Liivakülä

**Liivakülä** ehk **Liiva-Laossina** (vene keeles Ново-Клавшино) oli küla Võru maakonnas. 20. sajandi algul liideti see küla Laossinaga. Ajalooliselt jäi küla Setumaale Poloda nulka.

## Viited
Töganitsa

**Töganitsa** (vene keeles *Дегатницы*) oli küla Petserimaal.

Setumaal jäi küla Poloda nulka, 19. sajandil kuulus küla Kulkna kogudusse. 1940. aastal kuulus küla Mäe valda Petserimaal.

1977. aastal liideti tollal Põlva rajoonis olnud küla Toomasmäega.

## Viited

## Välislingid
*
Rainova

**Rainova** oli küla Võrumaal. 1977 liideti see küla Varesmäega. Ajalooliselt jäi küla Setumaale Poloda nulka.

Küla asus endise Rainova mõisa alal.

## Viited
Protsessvärv

**Protsessvärvid** (inglise keelest *process colors*) on neli standardse värvitooniga värvi, mida kasutatakse neljavärvitrükis.

Neljavärvitrüki protsessvärvid on

Muid trükivärve, mida võidakse kasutada lisaks protsessvärvidele, nimetatakse *spot*-värvideks.

## Ajaloost
Enne trükiettevalmistuse siirdumist arvutitesse ja arvutiterminoloogia võidukäiku räägiti Eestis protsessi asemel triaadist, protsessvärve CMY nimetati triaadi värvideks ja neile lisatud musta ei loetud värviks. Samuti on varem olnud kombeks tsüaani siniseks ja magentat
punaseks nimetada, või öeldi "triaadi sinine" ja "triaadi punane". Väljendit "triaadi värvid" kasutab ka Eesti lipu seadus.

## Vaata ka
* CMYK

## Viited

## Välislingid
M. Tammert. CMYK-värvid. – Värviõpetuse teooria
Metcalfe'i maakond

**Metcalfe'i maakond** (*Metcalfe County*) on maakond Ameerika Ühendriikides Kentucky osariigis.

Maakonna halduskeskus on Edmonton.

## Ajalugu
Maakond moodustati 1860. aastal.

## Rahvastik
Elanike arv oli 2010. aasta rahvaloenduse järgi 10 099.

Arvestuslik rahvaarvu muutus (1. juuli seisuga):

## Viited
Antti Rinne valitsus

**Antti Rinne valitsus** oli Soome 75. valitsus. Peaminister Antti Rinne juhitav valitsus astus ametisse 6. juunil 2019. Valitsuse moodustasid Soome Sotsiaaldemokraatlik Partei, Soome Keskerakond, Roheline liit, Vasakliit ja Soome Rootsi Rahvapartei. Valitsuses oli 19 ministrikohta.

2019. aasta novembri lõpus selgus, et Rinne oli parlamendile valetanud, kui väitis, et ei teadnud riigiettevõtte Posti Group plaanist viia 700 pakisorteerijat üle tütarettevõttesse ning kehtestada neile kehvem kollektiivleping. Rinne esitas 3. detsembril president Sauli Niinistöle tagasiastumispalve, mille president rahuldas. 

10. detsembril astus ametisse Sanna Marini valitsus.

## Valitsuse liikmed

## Viited
Warreni maakond (Kentucky)

**Warreni maakond** (*Warren County*) on maakond Ameerika Ühendriikides Kentucky osariigis.

Maakonna halduskeskus ja suurim linn on Bowling Green.

## Naabermaakonnad
* Butleri maakond (loodes)
* Edmonsoni maakond (kirdes) 
* Barreni maakond (idas)
* Alleni maakond (kagus)
* Simpsoni maakond (lõunas)
* Logani maakond (edelas)

## Ajalugu
Maakond moodustati 19. detsembril 1796 Logani maakonna osast. Maakond on saanud nime riigimehe ja kindrali Joseph Warreni järgi.

## Rahvastik
Elanike arv oli 2020. aasta rahvaloenduse järgi 134 554. Aastal 2010 oli elanikke 113 792.

Arvestuslik rahvaarvu muutus (1. juuli seisuga):

### Linnad
*Bowling Green (halduskeskus; 2020. aasta seisuga 72 294 elanikku)
*Oakland (198 elanikku)
*Plum Springs (497 elanikku)
*Smiths Grove (752 elanikku)
*Woodburn (303 elanikku)

## Viited

## Välislingid
* Koduleht
Aadu Sitapea V Kolonn

**aadu sitapea V Kolonn** (nimi esinenud ka kujul **Aadu Sitapea V Kolonn **) on Pärnu punkansambel.

Ansambel esitab peamiselt kollektiivi The ShitheadS loomingut. Lisaks sellele on esitatud lugusid mitmetelt teistelt ansamblitelt, milles on olnud tegev Aadu Sitapea.

Aadu Sitapea on väitnud, et kolonn on vahelüli ansamblite OTK ja I.Q.Zero vahel.

2009. aasta sügisel tuuritas ansambel koos Pööloy Gläänzi ja Contraga mööda Eestit, esinedes Tallinnas, Tartus, Jõhvis ja Viljandis. Tuuriga tähistati Aadu Sitapea ja kahe ülejäänud osaleja 20-aastast loomeperioodi.

## Nimi
V ansambli nimes võib tähendada nii viiendat kui viimast.
Bandi nimi on päriselt ikkagi kirjapildis:
aadu sitapea V Kolonn

## Viited

## Välislingid
*aadu sitapea V Kolonni diskograafia
Eesti õigusteadlaste päevad

**Eesti õigusteadlaste päevad** on aastast 2003 toimuv üritus, kus arutatakse Eesti õigusega seotud asju. Ürituse üks korraldajaid on SA Iuridicum.

Igal üritusel on ka teema. Näiteks 2014 oli teemaks "Kümme aastat õiguslõimet".

## Viited
Külmking (ansambel)

**Külmking** on Tallinna *[[melodic metal]]*i ansambel.

Külmking ammutab inspiratsiooni eesti folkloorist, sidudes nõnda ürgsed sõnad tänapäevase raskemuusikaga.

## Koosseis
*Rain Parkman - trummid
*Sven Põder - kitarr
*Meelis Niine - bass
*Raiko Parts - kitarr

## Viited

## Välislingid
* Facebooki leht
* Külmking Official
* Libahunt
* Kaarnakiwi
* Tulilill
* Hingede mets
UÕK Rivne piiskopkond

**UÕK Rivne piiskopkond** (ukraina keeles Рівненська єпархія ПЦУ) on Ukraina Õigeusu Kiriku piiskopkond.
Süngehel

**Süngehel** on Tallinnas tegutsev *black/death metal* ansambel.

Süngehel loodi veebruaris 2012. Ilmunud on kolm täispikka albumit ja kaks EP'd. 

Kümne aasta jooksul on bänd andnud ligi sada kontserti nii Eestis, kui ka Soomes, Lätis, Leedus, Poolas ja Tšehhis. 

## Liikmed
*Wroth666 – vokaal, kitarr
*Caddy – vokaal
*KuradiSiim – basskitarr
*Inferator – trummid
*Silver Vrait - kitarrid

## Endised liikmed
*Sander – trummid (2012–2013)
*Malphas – trummid (2013–2020)
*Alla-Xul – kitarr (2013–2015)
*Kõdu – kitarr (2016–2020)
*Vincent Arckharum - kitarr (2019-2023)

## Diskograafia
*"Necromantic Blood" LP (2014)
*"Celebration of the Black Goat" LP (2016)
*"Impure Chapter of Death " EP (2017)
*"Throne of the Desolator" LP (2020)
*"Necromantic Blood" EP (2022)

## Välislingid
* https://www.facebook.com/Sungehel/
* https://sungehel666.bandcamp.com/
* https://www.metal-archives.com/bands/S%C3%BCngehel/3540395374
DND (ansambel)

**DND** ehk **Dead Next Door** (varasema nimega **Big Whisky**) on Eesti-Briti alternatiivroki ansambel.

Ansambel alustas tegevust Tartus nime Big Whisky all. Selle nime all esineti ka 1998. aasta Tartu tudengibändide festivalil.

Ansambel jätkas tegevust nime Dead Next Door all 2003. aastal Londonis pärast seda, kui selle liikmed olid sinna kolinud. Sestpeale ongi ansambel tegutsenud peamiselt Londonis, aga andnud kontserte ka Eestis.

Alates 2012. aastast tegutseb DND taas Eestis.

2013. aasta aprillis andis DND välja esimese eestikeelse albumi. 

## Koosseis
*Andreas Sepp – laul, kitarr (2000–)
*Rainer Rob Sirel – basskitarr (2000–)
*Raido Kits – trummid (2012–)
*Erki Solna – kitarr (2000–2004, 2023–)
*Eddie Darko – kitarr (2004–2021)
*Gavin Ransley – trummid (2000–2009)
*Chris Bafiera – trummid (2009–2012)
*Mait Arvi – kitarr (2021–2023)

## Diskograafia
*"Low Budget Rock 'n' Roll" (2003)
* EP "Time to Fight" (2006)
*"Flow" (2009)
*"A Birthday" (2010)
*"Tulede säras" (2013)
*"Kõikide haiguste ravi" (2017)
*"Kesköine" (2020)
*"Kontserdilt Koju" (2023)
*"Viimane Kustutab Tule" (2024)

## Videod

* "Rubiin" Viktor Koshkin
* "Kuidas kuivab värv" Heini Heinlaid
* "Endiselt on alles" Indrek Viiret

## Viited

## Välislingid
*R2 LIVE. Dead Next Door
*DND MusicBrainzis
Federico Valverde

**Federico Santiago Valverde Dipetta** (sündinud 22. juulil 1998 Montevideos) on Uruguay jalgpallur, kes mängib poolkaitsjana Hispaania kõrgliiga klubis Madridi Real ja Uruguay jalgpallikoondises.

Ta alustas klubikarjääri Uruguay kõrgliiga klubis Peñarol, mille põhimeeskonnas debüteeris ta 2016. aastal. 2016. aasta juulis liitus ta Madridi Realiga. Esimesel hooajal mängis ta klubi duubelmeeskonnas Hispaania tugevuselt kolmandas liigas. Hooajal 2017–2018 mängis ta laenul Hispaania kõrgliiga klubis Deportivo La Coruña. Kui ta oli laenult naasnud, arvas Madridi Reali peatreener Julen Lopetegui ta 2018. aastal klubi põhimeeskonda.

2017. aastal sai ta Uruguay kuni 20-aastaste koondisega juunioride maailmameistrivõistlustel neljanda koha. Valverde pälvis turniiril hõbepalli auhinna. Uruguay jalgpallikoondises tegi ta debüüdi 5. septembril 2017 MM-i valikmängus Paraguay vastu ja lõi selles mängus ka oma esimese koondisemängu värava. Ta valiti 2019. aasta Copa Américal osalevasse Uruguay koondisse.

## Saavutused
;Peñarol
*Uruguay Primera División: 2015–16
;Madridi Real
*Klubide maailmameistrivõistlused: 2018
Nikolai Rõžkov

**Nikolai Ivanovitš Rõžkov** (vene keeles *Николай Иванович Рыжков*; 28. september 1929 Dõlejevka, Donetski oblast, Ukraina NSV – 28. veebruar 2024 Moskva) oli Nõukogude Liidu ja Venemaa partei- ja riigitegelane, NSV Liidu Ministrite Nõukogu esimees 1985–1991. 

Rõžkov asus ministrite nõukogu esimehe ametikohale Leonid Brežnevi aegse peaministri Nikolai Tihhonovi asemele pärast Mihhail Gorbatšovi võimuletulekut; Rõžkov küll toetas Gorbatšovi reforme, kuid ajas temaga võrreldes vanameelsemat poliitikat. 

Rõžkov oli NLKP liige (1956–1991) ja NSV Liidu Ülemnõukogu saadik (1974–1989) Sverdlovski oblastist.  

Alates 1950. aastast töötas ta 25 aastat raskemasinaehitustehases Uralmaš, esialgu insenerina, seejärel tsehhiülemana ja peatehnoloogina, 1965–1970 oli ta samas peainsener ja 1970–1975 peadirektor. 

1975–1979 oli Rõžkov NSVL raskemasinaehituse ministri 1. asetäitja, 1979–1982 NSVL Plaanikomitee esimehe 1. asetäitja. 

NLKP Keskkomitee liige (1981–1991) ja NLKP KK sekretär ja ökonoomika osakonna juhataja (1982–1985) ja NLKP KK Poliitbüroo liige 1985–1990. 

Osales 1991. aasta Vene NFSV presidendivalimistel, saavutades Boriss Jeltsini järel 2. koha (16,9%). Valiti 1995. aasta valimistel sõltumatuna Riigiduumasse ja temast sai üks kommunistliku ja natsionalistliku meelsusega saadikute bloki "Võim rahvale" liidritest. 
Aastatel 2003–2023 oli Rõžkov  Venemaa Föderatsiooninõukogu liige.

## Tunnustus
* kaks Tööpunalipu ordenit (1966, 1979)
* NSV Liidu riiklik preemia (1969 ja 1979) 
* Oktoobrirevolutsiooni orden (1971)
* kaks Lenini ordenit (1974, 1976)
* Isamaasõja orden, 1. järk (1985)
* kaks ordenit Teenete eest Isamaa ees, 1. järk (2014) ja 4. järk (2004) 
* Vürst Jaroslav Targa orden, 5. järk (Ukraina, 2004)
* Valgevene Austuse orden (2004)
* Armeenia rahvuskangelane (2008; Spitaki maavärina tagajärgede likvideerimise isikliku juhtimise eest) 
* Austuse orden (Venemaa, 2013)
* kaks Stolõpini medalit, 1. järk (2014) ja 2. järk (2019) 
* Sverdlovski oblasti aukodanik (2014)
* Venemaa töökangelane (2019).

## Viited
Maxi Gómez

**Maximiliano Gómez González** (sündinud 14. augustil 1996 Paysandús) on Uruguay jalgpallur, kes mängib ründajana Hispaania kõrgliigaklubis Cádiz ja Uruguay jalgpallikoondises.

## Klubikarjäär
Ta alustas karjääri Defensor Sportingus, mille põhimeeskonnas debüteeris ta Uruguay kõrgliigas 2015. aastal. Debüüthooajal lõi ta liigas 14 väravat.

2017. aasta mais sõlmis ta viieaastase lepingu Hispaania kõrgliigaklubiga Celta de Vigo. Ta tegi klubi meeskonnas debüüdi 19. augustil mängus Real Sociedadi vastu ja lõi selles mängus kohe kaks väravat. Ta lõi hooajal 2017–18 liigas 17 väravat, millega oli liiga resultatiivsuselt seitsmes mängija. Järgmisel hooajal lõi ta liigas 13 väravat.

Aastatel 2019–2022 mängis ta Hispaania kõrgliigaklubis Valencia.

2022. aasta augustis sõlmis ta kolmeaastase lepingu Türgi kõrgliigaklubiga Trabzonspor. 2023. aasta augustis naasis ta Hispaania kõrgliigasse, kui läks üheks hooajaks laenule Cádizi.

## Koondisekarjäär
Uruguay jalgpallikoondises tegi Gómez debüüdi 2017. aasta lõpus mängus Poola vastu. Koondisekarjääri esimese värava lõi ta 25. märtsil 2019 mängus Tai vastu.

Ta on kuulunud Uruguay koondisse 2018. aasta maailmameistrivõistlustel ja 2022. aasta maailmameistrivõistlustel ning 2019. ja 2021. aasta Copa Américal.

## Viited
Duolingo

**Duolingo** on platvorm, mis sisaldab keeleõppe veebisaiti ja rakendust ning digitaalset keeleoskuse hindamise eksamit. Rakendus ja veebileht on tasuta. Duolingo pakub lisatasu eest preemium teenust oma rakendusele ja veebilehele. Alates 2019. aasta jaanuarist pakub keeleõppe veebisait ja rakendus 85 keelekursust 24 keeles. Rakendusel on maailmas umbes 300 miljonit registreeritud kasutajat.

## Keelekursused

### Kursused inglise keele kõnelejatele

#### Terviklikult valmis
Keeled on järjestatud vastavalt õppijate arvule 2023. aasta seisuga.

* Hispaania keel
* Prantsuse keel
* Jaapani keel
* Korea keel
* Saksa keel
* Hindi keel
* Itaalia keel
* Hiina keel
* Vene keel
* Araabia keel
* Portugali keel
* Türgi keel
* Vietnami keel
* Hollandi keel
* Kreeka keel
* Poola keel
* Rootsi keel
* Ladina keel
* Iiri keel
* Norra keel
* Heebrea keel
* Ukraina keel
* Indoneesia keel
* Soome keel
* Taani keel
* Rumeenia keel
* Kõrgvalüüri keel "Troonide mängust"
* Tšehhi keel
* Havai keel
* Suulu keel
* Kõmri keel
* Suahiili keel
* Ungari keel
* Gaeli keel
* Haiti kreoolkeel
* Esperanto keel
* Navaho keel
* Jidiši keel


#### Beetaversioon

* Klingoni keel Star Trekist

#### Alfaversioon

* Tamili keel
* Maoori keel

### Kursused, mis on saadaval teistes keeltes
* **Araabia keel**: Inglise, prantsuse, saksa, rootsi
* **Hiina keel**: Inglise, hispaania, prantsuse
* **Tšehhi keel**: Inglise
* **Hollandi keel**: Inglise
* **Prantsuse keel**: Inglise, hispaania, itaalia, saksa, portugali
* **Saksa keel**: Inglise, hispaania, prantsuse
* **Kreeka keel**: Inglise
* **Hindi keel**: Inglise
* **Ungari keel**: Inglise
* **Indoneesia keel**: Inglise
* **Itaalia keel**: Inglise, prantsuse, saksa
* **Jaapani keel**: Inglise
* **Korea keel**: Inglise
* **Poola keel**: Inglise
* **Portugali keel**: Inglise, hispaania, prantsuse, saksa, itaalia
* **Rumeenia keel**: Inglise
* **Vene keel**: Inglise, saksa, prantsuse, hispaania
* **Hispaania keel**: Inglise, prantsuse, itaalia, portugali, saksa, katalaani, esperanto, vene, guaranii
* **Tai keel**: Inglise
* **Türgi keel**: Inglise, saksa, vene
* **Ukraina keel**: Inglise
* **Vietnami keel**: Inglise

## Viited
Eksootilisus

**Eksootilisus** tähendab Läänemaailma kultuuris ebaharilikku võõramaisust või -pärasust, harilikult idamaisust või lõunamaisust või ka kaugete meretagusete alade (eriti Lõuna-Ameerika) eeskujusid.

## Kunst
### Arhitektuuris
Eksootilisi motiive on järginud arhitektuuristiilis eeskätt *[[art nouveau]]* ja *[[art déco]]*.

## Vaata ka
* Orientalism
* Teisesus
* Troopika

## Viited
Sanna Marin

**Sanna Mirella Marin** (sündinud 16. novembril 1985 Helsingis) on Soome sotsiaaldemokraatlik poliitik ja endine Soome peaminister (2019–2023).

Enne seda oli ta alates 6. juunist 2019 Soome transpordi- ja kommunikatsiooniminister. Pärast Antti Rinne tagasiastumist valis 8. detsembril 2019 Sotsiaaldemokraatlik Partei Marini peaministrikandidaadiks.  Pärast ametisse kinnitamist sai 34-aastasest Marinist Soome ajaloo noorim peaminister ja kolmas naispeaminister. 

## Töö
Marin sündis Helsingis, elas Espoos ja Pirkkalas, kus lõpetas 2004. aastal ka gümnaasiumi. Alates 2007. aastast elab Tamperes. Asus samal aastal õppima Tampere Ülikooli avalikku haldust, sai seal 2012. aastal bakalaureusekraadi ja 2017. aastal magistrikraadi, tööd on käsitlenud valla- ja regionaaljuhtimisest ning selle juhtimise professionaliseerumist.

2012. aastal valiti ta Tampere linnavolikokku, ta oli linnavolikogu esimees aastatel 2013–2017. 2012. aastal valiti Marin Sotsiaaldemokraatliku Partei esimeseks aseesimeheks. 2015. aastal valiti ta Eduskunna liikmeks. 2019. aastal sai temast Antti Rinne valitsuse transpordi- ja kommunikatsiooniminister.

## Isiklikku
Sanna Marin kasvas üles ema ja tema naissõbra poolt. Tema vanemad lahutasid Sanna Marini noorusaastatel. 2020. aasta juunis tema isa suri.

Sanna Marin abiellus 1. augustil 2020 oma ammuse elukaaslase Markus Räikköneniga, neil on tütar Emma Amalia Marin. 2023. aasta kevadel teatas paar otsusest abielu lahutada.

Sanna Marinile meeldib tantsida.

## Vaata ka
* Sanna Marini valitsus

## Viited

## Välislingid
* Finnish PM defends dancing, takes drug test to clear herself. AP News, 19. august 2022